Dnes tu mám
zas a znovu papierový post. Sľubujem, že ten ďalší nebude. Teda iba z časti bude, ale nie celý :D. Tentokrát som vyrábala blahoželanie ku svadbe pre moju kamarátku. Ona sama pohľadnice miluje a posiela mi ich pri každej príležitosti. Preto som sa rozhodla, že jej vyrobím niečo iné. "Exploding box" je vlastne takáto krabička, ktorá slúži ako blahoželanie a krabička na peniaze zároveň. A vyzerá to vážne skvelo! (teda nemyslím tú moju, ale všeobecne :D). Základ krabičky som si vyrábala sama, ale dá sa kúpiť aj polotovar. Ostatné je už len na vás. Farba, vzor, text či lepenkové výrezy. Môžu sa použiť aj kvietky či iné 3D ozdoby. Ja som zvolila kombináciu jemnej ružovej a craft papieru. Text som vymýšľala sama a keď som mala tieto skvelé lepenkové výrezy doma, tak to proste išlo nejako samo :).
Majte krásny večer!